رنة وتر في هجعة الليل
طارت بقلبي للحبيب وكلامه
كن الوتر يشكي من عذابي يسيل
دمع اشتياقي والأسى والندامه
علقت قلبي يا وتر فيك بالحيل
انت الغصن والري وقلبي حمامه
ساعه مثل هتان وساعه مثل سيل
وساعات تنقش في الضماير علامه
على زمان ينقضي بالتعاليل
والقلب ينطر يوم يقضي مرامه
والاهيف الحلو الجمال امست الميل
أو مثل وردٍ ما تفتح كمامه
لا تطلعي يا شمس ما طول الليل
خلي الوتر يشجي فؤادي بغرامه
وان بان نور الصبح للزبن تمثيل
الليل شعره والنهار ابتسامه